deltastråler
Store norske leksikon,Realfag,Fysikk,Atom- og kjernefysikk
Deltastråler er stråler av elektroner med høy energi som blir slått løs av ioniserende partikler og deretter forårsaker ytterligere ionisering.
Fysisk beskrivelse Når materie blir utsatt for ioniserende stråling, vil høyenergetiske elektroner kunne bli slått løs og i sin tur forårsake ytterligere ionisasjon av materien. Deltastråler kan derfor sies å bestå av sekundær ioniserende stråling som forårsakes av en primær ioniserende stråling. Deltastråler kan produseres ved at ioniserende partikler med store hastigheter bremses ned i et stoff. I tåke- og boblekammer og i fotografiske emulsjoner kan sporet av den primære partikkelen sees som en omtrent rett linje, mens sporene av deltastrålene derimot vises som korte sidegrener. Ved å studere deltastrålene kan man få opplysninger om hastigheten og ladningen til den primære partikkelen. Les mer i Store norske leksikon ioniserende stråling elektron